**Bilag 8: Endring til avtalen før avtaleinngåelse**

*Endringer til den generelle avtaleteksten skal samles her med mindre den generelle avtaleteksten henviser slike endringer til et annet bilag.*

*Det er mulig å gjøre endringer til alle punkter i avtalen, også der hvor det ikke klart henvises til at endringer kan avtales. Endringene til avtaleteksten skal fremkomme her, slik at teksten i den generelle avtaleteksten forblir uendret. Det må fremkomme klart og utvetydig hvilke bestemmelser i avtalen det er gjort endringer til og resultatet av endringen.*

*Leverandøren bør imidlertid være oppmerksom på at avvik, forbehold og endringer i avtalen ved tilbudsinnlevering kan medføre at tilbudet blir avvist av Kunden.*

Eksempel på endringstabell:

|  |  |
| --- | --- |
| **Punkt i avtalen** | **Erstattes med og/eller tillegg** |
| Punkt 1.2 | Bilag 3 er ikke aktuell i denne anskaffelsen og utgår. De øvrige bilagene beholder sine bilagsnummer. |
| Punkt 1.2 | Bilag 5 – Tillegg  Bilag 5a Avropsavtale for fase 2  Bilag 5b Avropsavtale for fase 3 |
| Punkt 4 i avtalen. Nytt punkt 4.5 Krav om betaling til bank | I tillegg til punktene under Leverandørens plikter tilkommer  punkt 4.5 med følgende tekst: Lønn, oppgjør og annen  godtgjørelse til egne ansatte, ansatte hos underleverandører, innleide og selvstendige oppdragstakere skal utbetales til den enkeltes konto i bank.  Alle avtaler Leverandøren inngår for utføring av arbeid under  denne kontrakten skal inneholde tilsvarende bestemmelse. |
| Punkt 4 i avtalen. Nytt punkt 4.6 Krav om betaling med  elektronisk  betalingsmiddel/forbud  mot kontant betaling. | I tillegg til punktene under Leverandørens plikter tilkommer  punkt 4.6 med følgende tekst: All betaling Leverandøren foretar i forbindelse med utførelsen av kontraktsarbeid skal betales med elektronisk betalingsmiddel.  Alvorlige brudd på denne bestemmelsen gir Kunden rett til  prisavslag tilsvarende betalingen.  Alle avtaler Leverandøren inngår for utføring av arbeid under  denne kontrakten skal inneholde tilsvarende bestemmelser. |